Sportaanbieder se skorsing oor twiet opgehefLance Witten. Foto: Twitter Witten is geskors nadat hy getwiet het oor ŉ voorval by die Linkin Park-konsert in Kaapstad nadat ŉ stellasie op konsertgangers geval het. Een persoon is dood en talle beseer. Witten het getwiet: “Linkin Park is so badass, people are dying to see ‘em” [sic]. Witten het kort daarna om verskoning gevra en ook die twiet verwyder. “ŉ Dissiplinêre ondersoek is gehou en die voorsitter het gevoel dat Witten verantwoordelikheid geneem het vir die twiet, berou getoon het en toegegee het dat sy twiet kwetsend en onvanpas was,” het ENews in ŉ verklaring gesê. Witten het egter ŉ skriftelike waarskuwing ontvang en moet opleiding rakende sosiale media ontvang.